**KRAPINSKO-ZAGORSKA ŽUPANIJA**

 **Upravni odjel za gospodarstvo, poljoprivredu,**

 **promet i komunalnu infrastrukturu**

|  |
| --- |
| **SAVJETOVANJE SA ZAINTERESIRANOM JAVNOŠĆU** |
| ***Nacrt prijedloga Pravilnika I. za provedbu mjera razvoja poljoprivredne proizvodnje Krapinsko-zagorske županije za 2019. godinu*** |
| *Krapinsko-zagorska županija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Nacrt prijedloga Pravilnika**I. za provedbu mjera razvoja poljoprivredne proizvodnje Krapinsko-zagorske županije za 2019. godinu u razdoblju od 08. siječnja do 18. siječnja 2019. godine.* |

|  |  |  |  |  |
| --- | --- | --- | --- | --- |
| **Red.****br.** | **Naziv dionika** **(pojedinac, organizacija, institucija)** | **Članak na** **koji se** **odnosi primjedba/****prijedlog** | **Tekst primjedbe / prijedloga** | **Razlog prihvaćanja/****neprihvaćanja primjedbe ili prijedloga** |
| **1.** | **Anonimni podnositelj**  | Članak 8. stavak 3.  | Mišljenja smo da bi maksimalni iznos isplate potpora do 60% prihvatljivih aktivnosti, trebao biti do 80%. | **Ne prihvaća se.**Sukladno osiguranim financijskim sredstvima u Proračunu Krapinsko-zagorske županije u odnosu na prethodnu godinu, intenzitet potpora u 2019. godini iznositi će maksimalno do 60% od ukupno prihvatljivih aktivnosti.   |
| **2.** |  | Članak 13. stavka 3. | Za dodjelu potpore po kljunu minimalan broj novo izvaljanih purića upisanih u JRDŽ na OPG-u mora biti 50 kljunova (umjesto predloženih 100). Za nove uzgajivače bi to bilo optimalno, a 100 kljunova samo pogoduje onim OPG-ima koji već imaju veća jata.  | **Ne prihvaća se.**Minimalan broj od 100 kljunova novo izvaljanih purića upisanih u JRDŽ za dodjelu potpore je utvrđen iz razloga, jer poljoprivredna gospodarstva koja uzgajaju 100 i više kljunova imaju osigurane kapacitete za uzgoj 100 i više kljunova zagorskih purana u iduće 2 godine što je ugovorna obveza pri dodjeli ove potpore. |
|  | **OPG Neno Bogović** | U natječaju nema sufinanciranja protugradne mreže | S obzirom da je u 2018. godine bio poseban natječaj za sufinanciranje protugradne mreže, predlažem da se u tekstu natječaja o povećanju poljoprivredne proizvodnje uvrsti navedeno | **Ne prihvaća se.**Temeljem Analize dodijeljenih potpora kroz mjere razvoja poljoprivredne proizvodnje Krapinsko-zagorske županije u 2018. godini, Županijska skupština Krapinsko-zagorske županije donijela je Odluku o mjerama razvoja poljoprivredne proizvodnje Krapinsko-zagorske županije za 2019. godinu u kojoj nije propisano da će se sufinancirati trošak kupnje materijala i elementa za postavljanje sustava za zaštitu od tuče u ovoj godini.Prijedlog ćemo razmotriti u idućoj godini.  |
|  | **Članovi udruge “STROJNI PRSTEN-SIMENTALAC HRVATSKOG ZAGORJA“**  | Članak10., stavak1. alineja a9  | Da se u članku 10. pod a) iza riječi **sjemena i sadnog materijala višegodišnjeg bilja,** doda tekst **i tov teladi** ( na taj način bi se vratilo sufinanciranje kupovine **teladi za tov** ( na taj način bi se vratilo sufinanciranje kupovine teladi za tov, jer je ono u prijašnjim godinama postojalo i poljoprivrednici su dobivali sredstva iz ovog natječaja za navedenu proizvodnju tj., za kupovinu teladi) | **Ne prihvaća se.** Mjera: Potpora za povećanje poljoprivredne proizvodnje na području Krapinsko-zagorske županije dodjeljuje se s ciljem povećanja kapaciteta poljoprivredne proizvodnje, poljoprivrednih gospodarstva Krapinsko-zagorske županije, što podrazumijeva sufinanciranje kupnje rasplodnih domaćih životinja i/ili matičnih jata peradi. |